# Daniel Radcliffe

Daniel Jacob Radcliffe (Fulham, Londres, 23 de juliol de 1989) és un actor anglès, famós per interpretar el personatge de Harry en la saga de Harry Potter, basada en la novel·la homònima de l'escriptora J. K. Rowling, els llibres de la qual s'han convertit en un gran èxit mundial.

## Biografia

Després d'haver convençut els seus pares que l'hi permetessin, va fer el seu debut en televisió amb la pel·lícula David Copperfield (1999), en el paper principal. Aquí va treballar amb Maggie Smith, actriu amb qui tornaria a trobar-se després a la saga de Harry Potter.
Un parell d'anys després, va aparèixer a la pel·lícula El Sastre de Panamà (2001), com Mark Pendel, el fill de Harry i Louisa Pendel. Durant la filmació, a Anglaterra es duia la recerca del nen que interpretaria a Harry Potter a La pedra filosofal (2001), basada en el primer llibre de la novel·la de l'autora J. K. Rowling. La seva mare es va horroritzar amb la idea dient que mai deixaria que el seu fill formés part d'un projecte tan gran.
Chris Columbus, l'encarregat de dirigir el primer lliurament de Harry Potter, havia vist una cinta de David Copperfield i va sol·licitar al seu director de repartiment una audició al jove actor. Els seus pares es van mostrar poc inclinats a permetre que el seu fill participés en un esgotador procés d'audicions, perquè els preocupava que fos en va i desil·lusionés a Daniel. Així, Radcliffe va perdre la seva primera oportunitat d'obtenir el paper. Però la sort va estar del seu costat una tarda al teatre, on es trobaven el productor David Heyman i el guionista Steve Kloves, que es trobaven treballant en la preproducció de Harry Potter i la pedra filosofal. Heyman coneixia el pare de Radcliffe per negocis i es va presentar al jove en l'intermedi. No deixava de mirar-lo una vegada i una altra, despertant una mica de por en Daniel, com ell mateix recorda amb riure. Heyman va estar distret tota la segona meitat de l'obra, pensant en la seva possible Harry. El següent matí va cridar els seus pares, per a convèncer-los que deixessin participar Radcliffe en les audicions (curiosament, ells també estaven pensant en el mateix). D'aquesta manera, van permetre que el seu fill es reunís amb Heyman i, després d'haver-se assegurat que protegirien el seu fill dels mitjans en cas que li oferissin el paper, van estar d'acord que anés a una audició. Una nit, Daniel va escoltar el seu pare contestar el telèfon: "El meu pare va entrar i em va dir que havia aconseguit el paper de Harry Potter. Vaig plorar, estava tan feliç. Em vaig despertar enmig de la nit, pels volts de la una i mitja, i vaig despertar el meu pare també, només per a assegurar-me que no era un somni. Que jo realment seria Harry Potter" va declarar Daniel.
El repartiment per a Harry Potter i la pedra filosofal va quedar integrat l'agost del 2000 per: Radcliffe com protagonista, Rupert Grint com Ron Weasley i Emma Watson com Hermione Granger. El més important va ser l'aprovació de J. K. Rowling quan va veure una prova de pantalla de Radcliffe, perquè va comentar que va sentir que "era com reunir-se amb un fill perdut per molt temps". La producció de La pedra filosofal va començar el setembre del 2000, despertant un interès mundial inesperat. La pel·lícula es va estrenar a les sales de cinema el 16 de novembre del 2001 sent un èxit taquiller, la qual cosa va fer que el seu protagonista fos conegut arreu del món. L'enregistrament de Harry Potter i la cambra secreta (2002) va començar poc després de l'estrena de la primera pel·lícula i va ser dirigida també per Chris Columbus. Radcliffe va tornar a interpretar a Harry en Harry Potter i el pres d'Azkaban (2004), dirigida pel director mexicà Alfonso Cuarón. Apareix de nou en Harry Potter i el calze de foc (2005), dirigida per Mike Newell, i es troba filmant les escenes per a la cinquena seqüela de la sèrie, Harry Potter i l'Orde del Fènix, la qual es va estrenar el 13 de juliol de 2007.
El 2007 va estrenar una nova versió de l'obra Equus (1973) de Peter Shaffer, que el 1973 va causar gran controvèrsia pel seu nu total en escena. Arran de l'estrena, les crítiques van ser favorables i Radcliffe va aconseguir impressionar fins al major dels escèptics i detractors mostrant gran naturalitat a l'escenari.

## Primers Anys

Radcliffe va néixer a l'oest de Londres, Anglaterra. Ell és l'únic fill d'Alan George Radcliffe, un agent literari, i Marcia Jeannine Gresham (nascuda Marcia Gresham Jacobson), una agent de càsting que va participar en diverses pel·lícules per a la BBC, incloent The Inspector Lynley Mysteries i Walk Away and I Stumble. El seu pare és d'«una classe molt treballadora» d'origen protestant a Banbridge, Comtat de Down, Irlanda del Nord. La seva mare és jueva; va néixer a Sud-àfrica i va créixer a Westcliff-on-Sea, Essex. La seva família havia vingut originalment de Polònia i Rússia. Els pares de Radcliffe, igual que ell, han estat actors quan eren nens.

## Trajectòria
### Televisió

* David Copperfield (1999)
* Foley and McColl: This Way Up (2005)
* Extras (2006)
* My Boy Jack (2007)

### Teatre

* The Play What I Wrote (2003)
* Equus (2007) (Londres)
* Equus (2008-2009) (Nova York)
* How to Succeed in Business Without Really Trying (2011-2012) Broadway
* Merrily We Roll Along (2023-24) Broadway

## Referències

* ↑ «Naked stage role for Potter star» (en anglès). BBC News, 28-07-2006.
* ↑ «Radcliffe entusiasma la crítica amb el seu debut teatral a 'Equus'». el Periódico, 28-02-2007. [Consulta: 22 gener 2020].
* ↑ «Horns (15)» (en anglès). British Board of Film Classification, 24-09-2014. [Consulta: 24 setembre 2014].
* ↑ Yaniz Jr., Robert. «Daniel Radcliffe to Grow 'Horns' for Supernatural Thriller» (en anglès). screenrant.com, 01-08-2012. Arxivat de l'original el 19 d’agost 2016. [Consulta: 5 desembre 2012].
* ↑ «Amics de més». Ésadir.cat. [Consulta: 5 gener 2023].
* ↑ Anderton, Ethan. «First Look: Daniel Radcliffe Friendly with Zoe Kazan in 'The F Word'» (en anglès). firstshowing.net, 13-05-2013. [Consulta: 20 juliol 2013].
* ↑ «What If (15)» (en anglès). British Board of Film Classification, 25-06-2014. [Consulta: 7 agost 2014].
* ↑ «Trainwreck (15)». British Board of Film Classification, 22-07-2015. [Consulta: 22 juliol 2015].
* ↑ «Trainwreck (2015)» (en anglès). Box Office Mojo. [Consulta: 29 gener 2016].
* ↑ «Victor Frankenstein (12A)» (en anglès). British Board of Film Classification, 03-11-2015. [Consulta: 14 novembre 2019].
* ↑ «Swiss Army Man (15)» (en anglès). British Board of Film Classification, 16-09-2016. [Consulta: 14 novembre 2019].
* ↑ «SWISS ARMY MAN Review: The Best Movie Of The Year So Far» (en anglès). Arxivat de l'original el 1 de juliol 2016. [Consulta: 14 novembre 2019].
* ↑ «Now You See Me 2 (12A)» (en anglès). British Board of Film Classification, 06-06-2016. [Consulta: 15 novembre 2019].
* ↑ «Now You See Me 2 (2016)» (en anglès). [Consulta: 15 novembre 2019].
* ↑ «Imperium (15)» (en anglès). British Board of Film Classification, 04-07-2016. [Consulta: 16 novembre 2019].
* ↑ Collis, Clark. «Imperium: Daniel Radcliffe is an undercover FBI agent in exclusive poster» (en anglès), 28-06-2016. [Consulta: 16 novembre 2019].
* ↑ «'Lost in London' movie release date, latest news: Woody Harrelson stars in first-ever live streamed movie» (en anglès). The Christian Times. [Consulta: 16 novembre 2019].
* ↑ Windsor, Harry «'Jungle': Film Review | Melbourne 2017» (en anglès). The Hollywood Reporter. Prometheus Global Media, 08-08-2017 [Consulta: 16 novembre 2019].
* ↑ Foutch, Haleigh «Daniel Radcliffe Is a Drug Runner in Crisis in the First 'Beast of Burden' Trailer» (en anglès). Collider, 17-01-2018 [Consulta: 19 gener 2018].
* ↑ «Daniel Radcliffe starts filming in Auckland for comedy Guns Akimbo» (en anglès). Stuff, 28-04-2018.
* ↑ Kroll, Justin. «Daniel Radcliffe Joins Sandra Bullock In Paramount's 'Lost City Of D'» (en anglès), 19-03-2021. [Consulta: 27 maig 2021].
* ↑ Grobar, Matt. «Weird: The Al Yankovic Story: Daniel Radcliffe To Portray Grammy Winner In Roku Biopic From Funny Or Die & Tango» (en anglès), 18-01-2022.
* ↑ «Radcliffe, estrella de Broadway 2008». Arxivat de l'original el 2009-04-04. [Consulta: 7 abril 2009].
* 1 2 3 4 5 6 7 8 9 10 11 12 13 14 15 16 17 «Awards for Daniel Radcliffe».
* ↑ «Dan Radcliffe galardonado por Equus». Arxivat de l'original el 2009-04-13. [Consulta: 7 abril 2009].
* 1 2 3 4 5 6 7 8 9 10 11 12 13 14 15 16 «Awards». Arxivat de l'original el 2009-02-09. [Consulta: 7 abril 2009].